ᱢᱟᱜᱣᱟᱭ ᱴᱚᱴᱷᱟ

ᱢᱟᱜᱣᱟᱭ ᱴᱚᱴᱷᱟ (ᱵᱚᱨᱢᱤᱥ ᱺ မကွေးတိုင်းဒေသကြီး, ᱞᱟᱦᱟ ᱢᱟᱜᱣᱟᱭ ᱰᱤᱵᱷᱤᱥᱟᱱ) ᱢᱤᱭᱟᱱᱢᱟᱨ ᱨᱮᱱᱟᱜ ᱢᱤᱫ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱫᱚ ᱢᱤᱭᱟᱱᱢᱟᱨ ᱨᱮᱱᱟᱜ ᱮᱭᱟᱭ ᱜᱚᱴᱟᱝ ᱴᱚᱴᱷᱟ ᱢᱩᱫ ᱨᱮ ᱔᱔,᱘᱒᱐ ᱪᱟᱹᱣᱠᱟᱹ ᱠᱤᱢᱤ ᱤᱫᱤ ᱠᱟᱛᱮᱡᱽ ᱫᱚᱥᱟᱨ ᱢᱟᱨᱟᱝ ᱴᱚᱴᱷᱟ ᱠᱟᱱᱟ ᱾ ᱴᱚᱴᱷᱟ ᱨᱮᱱᱟᱜ ᱨᱟᱡᱽᱜᱟᱲ ᱥᱚᱦᱚᱨ ᱢᱟᱜᱣᱟᱭ ᱠᱟᱱᱟ ᱾ ᱯᱟ ᱰᱮᱞ ᱰᱮᱢ (ပဒဲဆည်) ᱟᱝᱞᱟᱱ ᱴᱟᱭᱩᱱᱥᱤᱯ ᱨᱮᱱᱟᱜ ᱢᱤᱫ ᱢᱩᱬᱩᱛ ᱰᱮᱢ ᱠᱟᱱᱟ ᱾ ᱢᱟᱜᱣᱟᱭ ᱴᱚᱴᱷᱟ ᱨᱮᱱᱟᱜ ᱢᱟᱨᱟᱝ ᱥᱚᱦᱚᱨ ᱯᱟᱠᱳᱠᱠᱩ ᱠᱟᱱᱟ ᱾ ᱮᱢᱟᱜ ᱥᱚᱦᱚᱨ ᱠᱚ ᱦᱩᱭ ᱠᱟᱱᱟ ᱢᱟᱜᱣᱟᱭ, ᱪᱟᱭᱩᱠ, ᱟᱝᱜᱳᱞᱟ, ᱭᱟᱱᱟᱱᱜᱟᱶᱝ, ᱛᱟᱩᱝᱫᱟᱣᱤᱱᱜᱤ, ᱢᱤᱱᱵᱩ, ᱛᱷᱟᱭᱮᱴ ᱟᱨ ᱜᱟᱱᱜᱟᱣ ᱮᱢᱟᱱ ᱾

ᱱᱟᱜᱟᱢ

ᱚᱛᱱᱚᱜ
ᱢᱟᱜᱣᱟᱭ ᱴᱚᱴᱷᱟ ᱟᱢᱫᱟᱡᱽ ᱑᱘°᱕᱐' ᱠᱷᱚᱱ ᱒᱒°᱔᱗' ᱚᱲᱚᱝᱜᱟᱨ ᱟᱨ ᱙᱓°᱔᱗' ᱠᱷᱚᱱ ᱙᱕°᱕᱕' ᱡᱤᱞᱤᱧᱜᱟᱨ ᱢᱤᱫ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱮᱛᱚᱢ ᱥᱮᱫ ᱥᱟᱜᱟᱤᱝ ᱴᱚᱴᱷᱟ, ᱥᱟᱢᱟᱝ ᱥᱮᱫ ᱢᱟᱱᱰᱟᱞᱟᱭ ᱴᱚᱴᱷᱟ, ᱠᱚᱧᱮ ᱥᱮᱫ ᱵᱟᱜᱳ ᱴᱚᱴᱷᱟ ᱟᱨ ᱯᱟᱪᱮ ᱥᱮᱫ ᱨᱟᱠᱷᱟᱤᱱ ᱯᱚᱱᱚᱛ ᱟᱨ ᱪᱤᱱ ᱯᱚᱱᱚᱛ ᱢᱮᱱᱟᱜᱼᱟ ᱾

ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱢᱟᱜᱣᱟᱭ ᱴᱚᱴᱷᱟ ᱢᱚᱬᱮ ᱜᱚᱴᱟᱝ ᱦᱚᱱᱚᱛ ᱢᱮᱥᱟ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ ᱾ ᱱᱚᱣᱟ ᱠᱚ ᱦᱚᱱᱚᱛ ᱦᱩᱭᱩᱜ ᱠᱟᱱᱟ ᱺ ᱢᱟᱜᱣᱟᱭ, ᱢᱤᱱᱵᱩ, ᱛᱷᱟᱭᱮᱴ, ᱯᱟᱠᱳᱠᱠᱩ ᱟᱨ ᱜᱟᱱᱜᱟᱣ ᱾ ᱱᱚᱣᱟ ᱠᱚ ᱟᱵᱟᱨ ᱒᱕ ᱜᱚᱴᱟᱝ ᱴᱟᱭᱩᱱᱥᱤᱯ ᱟᱨ ᱑,᱖᱙᱖ ᱜᱚᱴᱟᱝ ᱣᱟᱨᱰ ᱟᱨ ᱟᱹᱛᱩ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ ᱾ ᱴᱚᱴᱷᱟ ᱨᱮᱱᱟᱜ ᱨᱟᱡᱽᱜᱟᱲ ᱥᱚᱦᱚᱨ ᱢᱟᱜᱣᱟᱭ (᱒᱐᱑᱙ ᱨᱮ ᱥᱚᱦᱚᱨᱤᱭᱟᱹ ᱦᱚᱲ ᱮᱞ ᱟᱢᱫᱟᱡᱽ ᱘᱔,᱗᱕᱔)  ᱟᱨ ᱢᱟᱨᱟᱝ ᱥᱚᱦᱚᱨ ᱯᱟᱠᱳᱠᱠᱩ (᱒᱐᱑᱙ ᱨᱮ ᱥᱚᱦᱚᱨᱤᱭᱟᱹ ᱦᱚᱲ ᱮᱞ ᱟᱢᱫᱟᱡᱽ ᱑᱐᱗,᱕᱕᱗) ᱠᱟᱱᱟ ᱾ 

ᱮᱴᱟᱜ ᱢᱩᱬᱩᱛ ᱥᱚᱦᱚᱨ ᱠᱚ ᱦᱩᱭᱩᱜ ᱠᱟᱱᱟ ᱪᱟᱭᱩᱠ (᱒᱐᱑᱙ ᱨᱮ ᱥᱚᱦᱚᱨᱤᱭᱟᱹ ᱦᱚᱲ ᱮᱞ ᱟᱢᱫᱟᱡᱽ ᱕᱔,᱑᱓᱘), ᱟᱝᱜᱳᱞᱟ (᱒᱐᱑᱙ ᱨᱮ ᱥᱚᱦᱚᱨᱤᱭᱟᱹ ᱦᱚᱲ ᱮᱞ ᱟᱢᱫᱟᱡᱽ ᱕᱒,᱘᱖᱕), ᱭᱟᱱᱟᱱᱜᱟᱶᱝ (᱒᱐᱑᱙ ᱨᱮ ᱥᱚᱦᱚᱨᱤᱭᱟᱹ ᱦᱚᱲ ᱮᱞ ᱟᱢᱫᱟᱡᱽ ᱔᱙,᱕᱘᱘), ᱛᱟᱩᱝᱫᱟᱣᱤᱱᱜᱤ (᱒᱐᱑᱙ ᱨᱮ ᱥᱚᱦᱚᱨᱤᱭᱟᱹ ᱦᱚᱲ ᱮᱞ ᱟᱢᱫᱟᱡᱽ ᱔᱗,᱕᱓᱗), ᱢᱤᱱᱵᱩ (᱒᱐᱑᱙ ᱨᱮ ᱥᱚᱦᱚᱨᱤᱭᱟᱹ ᱦᱚᱲ ᱮᱞ ᱟᱢᱫᱟᱡᱽ ᱓᱙,᱘᱘᱔) ᱾

ᱥᱚᱨᱠᱟᱨ

ᱰᱮᱢᱚᱜᱽᱨᱟᱯᱷᱤ

᱒᱐᱑᱔ ᱥᱮᱨᱢᱟ ᱦᱚᱲᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱢᱟᱜᱣᱟᱭ ᱴᱚᱴᱷᱟ ᱨᱮᱱ ᱞᱮᱠᱷᱟᱜᱩᱴ ᱦᱚᱲ ᱮᱞ ᱓,᱙᱑᱒,᱗᱑᱑ ᱜᱟᱱ ᱾ ᱴᱚᱴᱷᱟ ᱨᱮᱱ ᱙᱕% ᱠᱷᱚᱱ ᱦᱚᱸ ᱡᱟᱹᱥᱛᱤ ᱵᱚᱨᱢᱤᱥ ᱢᱮᱱᱟᱜ ᱠᱚᱣᱟ, ᱮᱴᱟᱜ ᱡᱟᱹᱛᱤ ᱠᱚ ᱫᱚ ᱠᱩ ᱦᱩᱭᱩᱜ ᱠᱟᱱᱟ ᱪᱤᱱ, ᱨᱟᱠᱷᱟᱤᱱ,ᱠᱟᱨᱮᱱ, ᱥᱟᱱ ᱟᱨ ᱟᱹᱰᱤ ᱠᱚᱢ ᱮᱜᱽᱞᱳ-ᱵᱚᱨᱢᱤᱥ ᱾ ᱩᱯᱚᱱᱤᱵᱮᱥ ᱚᱠᱛᱚ ᱨᱮ ᱢᱤᱭᱟᱱᱢᱟᱨ ᱨᱮᱱᱟᱜ ᱱᱚᱣᱟ ᱴᱚᱴᱷᱟ ᱨᱮ ᱟᱹᱰᱤ ᱟᱭᱢᱟ ᱮᱜᱽᱞᱳ-ᱵᱚᱨᱢᱤᱥ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱾ 

ᱫᱷᱚᱨᱚᱢ

ᱟᱢᱫᱟᱡᱽ ᱙᱙% ᱦᱚᱲ ᱜᱮ ᱵᱩᱫᱫᱷᱚ ᱫᱷᱚᱨᱚᱢ ᱠᱚ ᱢᱟᱱᱟᱣᱮᱫ ᱠᱟᱱᱟ ᱾

ᱦᱮᱡᱽᱥᱮᱱ
ᱡᱟᱦᱟᱱ ᱡᱤᱱᱤᱥ ᱟᱨ ᱦᱚᱲ ᱪᱟᱞᱟᱜ ᱦᱤᱡᱩᱜ ᱨᱮ ᱤᱨᱟᱵᱚᱛᱤ ᱜᱟᱰᱟ ᱢᱤᱫ ᱢᱩᱬᱩᱛ ᱫᱟᱜ ᱰᱟᱦᱟᱨ ᱠᱟᱱᱟ ᱾ ᱴᱚᱴᱷᱟ ᱨᱮᱱᱟᱜ ᱟᱭᱢᱟ ᱥᱚᱦᱚᱨ ᱨᱮᱱᱟᱜ ᱜᱟᱰᱟ ᱵᱚᱱᱫᱚᱨ ᱤᱨᱟᱵᱚᱛᱤ ᱜᱟᱰᱟ ᱨᱮ ᱢᱮᱱᱟᱜᱼᱟ, ᱚᱱᱟ ᱠᱷᱟᱹᱛᱤᱨ ᱢᱤᱫ ᱥᱚᱦᱚᱨ ᱠᱷᱚᱱ ᱟᱨᱢᱤᱫ ᱥᱚᱦᱚᱨ ᱪᱟᱞᱟᱜ ᱨᱮ ᱱᱚᱣᱟ ᱜᱟᱰᱟ ᱞᱟᱹᱠᱛᱤ ᱠᱟᱱᱟ ᱾ ᱯᱟᱠᱳᱠᱠᱩ ᱜᱟᱰᱟ ᱵᱚᱱᱫᱚᱨ ᱴᱚᱴᱷᱟ ᱨᱮᱱᱟᱜ ᱢᱟᱨᱟᱝ ᱜᱟᱰᱟ ᱵᱚᱱᱫᱚᱨ ᱠᱟᱱᱟ ᱟᱨ ᱫᱤᱥᱚᱢ ᱨᱮᱱᱟᱜ ᱛᱮᱥᱟᱨ ᱢᱟᱨᱟᱝ ᱜᱟᱰᱟ ᱵᱚᱱᱫᱚᱨ ᱠᱟᱱᱟ, ᱭᱮᱝᱜᱳᱱ ᱟᱨ ᱢᱟᱱᱰᱟᱞᱟᱭ ᱛᱟᱭᱚᱢ ᱾ 

ᱴᱚᱴᱷᱟ ᱨᱮᱱᱟᱜ ᱮᱴᱟᱜ ᱚᱱᱪᱚᱞ ᱠᱚᱨᱮ ᱫᱚ ᱥᱚᱨᱚᱠ ᱛᱮ ᱦᱮᱡᱥᱮᱱ ᱡᱩᱛᱩᱜᱼᱟ ᱾ ᱜᱟᱰᱟ ᱯᱟᱪᱮ ᱴᱚᱴᱷᱟ ᱨᱮᱱᱟᱜ ᱥᱚᱨᱚᱠ ᱰᱟᱦᱟᱨ ᱠᱚ ᱟᱹᱰᱤ ᱟᱴ ᱫᱚ ᱵᱟᱝ ᱵᱷᱟᱜᱮᱭᱟ ᱾

ᱥᱮᱪᱮᱫ

ᱦᱚᱨᱢᱚᱥᱟᱶᱟᱨ

ᱧᱮᱞ ᱡᱚᱝ ᱡᱟᱭᱜᱟ

ᱵᱟᱨᱦᱮ ᱡᱚᱱᱚᱲ

ᱥᱟ.ᱠᱷᱭᱟ.ᱛ